
__________________________________________________________________________________________

SIKERES ÉS EREDMÉNYES VOLT A MOST VÉGET ÉRŐ VÁLASZTÁSI CIKLUS
Mérlegen az önkormányzati ciklus eredményei:

Lejárt a mandátuma annak a képviselő-testületnek, amely a 2006. évi helyhatósági választáson szerzett mandátumot:

· Nagy Mihály polgármester

· Kádár Sándor alpolgármester

· Bakosné Tóth Irma

· Baracsi János

· Bordásné Mundrucz Csilla

· Czégény Lajos

· Deák Károly

· Hegedűs Géza

· Nagy Zoltán

· Dr. Szatmári László

Bizottságok összetétele:

Humánpolitikai Bizottság:

· Dr. Szatmári László elnök, Baracsi János, Deák Károly, Ilyés Józsefné, Nagyné Zsoldos Mária bizottsági tagok.
Pénzügyi és Gazdasági Bizottság:

· Nagy Zoltán elnök, Hegedűs Géza, Megyesi Tibor bizottsági tagok.
Ügyrendi Bizottság:

-    Czégény Lajos elnök, Bakosné Tóth Irma,      Bordásné Mundrucz Csilla bizottsági tagok.

Az elmúlt négy év legnagyobb eredménye, hogy sikerült megőrizni a korábban elért és megszerzett pozíciókat. Sikerült megtartani Sarkadkeresztúrnak azt az előnyét, amellyel a környék összes települését megelőzte. Emellett sikerült további olyan fejlesztéseket végrehajtani, amely a település rangjának és súlyának megfelelő előrelépést jelentettek. 

Eredményeink évenkénti bontásban: 

2006:

● 20 millió forintos pályázati forrásból fel lett újítva a Napközi Otthonos Konyha. A felújítás eredményeként a jelenlegi jogszabályi előírásoknak 
és a kor követelményeinek megfelelően lett korszerűsítve a konyhaüzem. 

● 2 millió forintos pályázati forrásból megvalósult a Községi Könyvtár akadálymentesítése. Ennek keretében megépült a rámpa és kialakításra került egy szabványos mozgáskorlátozott WC. 

● Saját kivitelezésben új járda épült: a Mező Imre és a Dózsa György utcában. 

● Szintén saját kivitelezésben akadálymentesítve lett a gyógyszertár épülete, ennek keretében rámpa épült és megfelelő szélességű bejárati ajtók lettek beépítve. 
● A Közösségi Ház és a Községi Könyvtár épületének akadálymentesítése megtörtént. A fejlesztés az Ifjúsági, Családügyi, Szociális és Esélyegyenlőségi Minisztérium és Fogyatékosok Esélye Közalapítvány által kiírt és megnyert támogatással valósult meg.

● A Nemzeti Kulturális Alapprogram Könyvtári Szakmai Kollégium pályázati támogatásával a Napsugár Bábegyüttes Csipkerózsa előadását nagy érdeklődéssel figyelték az óvodások, az 1. és a 2. osztály tanulói. Összesen 68 fő vett részt.

2007:

● a Községi Könyvtár Eu-s programok szervezésére nyert pályázati forrást, melyek felhasználásával az uniót népszerűsítő rendezvények kerültek lebonyolításra. 

● 10 milliós pályázati forrás elnyerésének köszönhetően megtörtént az Általános Iskola épületegyüttesének és a Polgármesteri Hivatalnak az akadálymentesítése. Ennek keretében megépültek az akadálymentesítést szolgáló rámpák, ki lettek cserélve a bejárati ajtók és minden épületben mozgáskorlátozott WC lett kialakítva. 

● Kommunális feladataink ellátásának javítása érdekében benyújtott gépbeszerzési pályázatunk eredménnyel járt, és az elnyert 6,5 millió forint felhasználásával 1 db 82 LE új MTZ traktort és 1 db 6,5 tonnás pótkocsit sikerült vásárolnunk. Ez a beruházás évtizedekre megoldotta az önkormányzat szállítási és vonóerő igényét, lehetővé tette a közutak téli hóeltakarításának gyors elvégzését, valamint a földúton történő szállításokat minden időjárási körülmények között. 

● Befejeződött az új óvoda épületének kialakítása. A felújított épületben kulturált és esztétikus körülmények között lett elhelyezve az intézmény. Ezzel lezárult és megvalósult a képviselő-testület korábban célul tűzött ingatlanhasznosítási koncepciója. A koncepció célja az volt, hogy az intézményhasználók csökkenő létszámához igazítsa a hasznosított intézményi alapterületeket. Első lépcsőben egy udvarba költözött az általános iskola, ezt követően összevonásra került az I. és II. sz. óvoda, végezetül a jelenlegi helyére került az óvoda. A jelenleg kialakított intézmények alapterületben és férőhelyben egyaránt hosszú távon megfelelnek a település igényeinek. 
● Többszöri próbálkozást és hosszú procedúrát követően bankautomata lett elhelyezve a Községi Könyvtár épületének előterében. Sok környező települést megelőzve, végül is annak köszönhetjük az automata kihelyezését, hogy az épület akadálymentesítve lett, ugyanis ez is előfeltétel. A terminál lehetőséget ad arra, hogy a számlatulajdonosok munkaidőn túl, pihenőnapokon és munkaszüneti napokon is hozzájuthassanak pénzükhöz, feltölthessék telefonkártyáikat. Elengedhetetlen szolgáltatás ez korunkban, amikor a legtöbb kifizetés ma már csak átutalással képzelhető el.  

● a Községi Könyvtár e-Magyarország Pont fejlesztésére sikeresen pályázott és 280 ezer forintot nyert a tárgyi és egyéb feltételek biztosítására. 
● A Magyar Köztársaság Külügyminisztérium által kiírt „A közkönyvtárak uniós programjának 2007. évi támogatása” című pályázaton 100.000.- Ft-ot nyert, melynek eredményeként 75.000.- Ft-ot uniós tartalmú könyvekre, 25.000.- Ft-ot rendezvények megszervezésére fordítottunk. A rendezvények célja nemcsak az Európai Unió tagországainak a megismerése volt, hanem közösségfejlesztés, játszóház, a generációk közötti szakadék feloldása, a településen élők uniós tájékozottságának szélesítése, a különböző kultúrák megismerése és elfogadása. Európai Uniós Információs Pont lettünk.
● Az Oktatási és Kulturális Minisztériumhoz pályázatot nyújtottunk be „Felzárkóztató pályázat a Községi és Városi Könyvtárak állománygyarapítási összegének támogatására” címmel, a pályázat sikeresen szerepelt, a nyert összeg 200 ezer forint, melyen új könyveket vásároltunk.

2008:

● 6,4 millió forintos pályázati forrásból sikerült felújítanunk a Napközi Otthonos Konyha fogadóterét. Ennek keretében megtörtént az akadálymentesítés és a mozgáskorlátozotti WC kialakítása, korszerűsítve lettek a vizesblokkok és az egész épületrész a felmenő falaktól a tetőszerkezetig felújításra került. Új hálózatok lettek kialakítva: víz, szennyvíz, villany, fűtés, stb. Az új fogadótér kulturált feltételeket és körülményeket teremt a rendezvények lebonyolításához és az ebédlő mindennapos működéséhez. 

● 1,2 millió forintos pályázati forrásból óvodai berendezési tárgyakat és játékokat tudtunk vásárolni az új óvodába. 

● Szép pályázati sikert ért el az Általános Iskolásokért Alapítvány, 2,3 millió forintot nyert 200 m2-es rendezvénysátor megvásárlásához. Ez a beruházás jól szolgálja a rendezvényeinket és elsősorban falunapok lebonyolításához nyújt pótolhatatlan segítséget. 

● Bővítésre került a temető előtti parkoló, így a szertartások lebonyolítása közben biztonságosabbá vált a parkolás. 

● Saját fejlesztésből megvalósult az Idősek Klubja akadálymentesítése.
● A Magyar Köztársaság Külügyminisztérium által kiírt „A közkönyvtárak uniós programjának 2008. évi támogatása” című pályázaton 150.000.- Ft-ot nyert. A pályázat értelmében az elnyert összeg 50%-a uniós témájú állományra, 50%-a rendezvény megszervezésére fordítottuk (EU-s témájú vetélkedő, játszóház, előadás).

2009:

● A vállalkozó és az önkormányzat megállapodásának köszönhetően a köztemetőben urnafal létesült. Bővült ezzel a szolgáltatások köre. 

● Új burkolatot kapott a községet átszelő főút (4219 j. út). A felújítás költségvetése meghaladta a 200 millió forintot. 

● Új burkolatot kaptak a település gyűjtőútjai (Petőfi-Jókai-Sugár utcákban), 1300 méter hosszúságban. A felújítás 22 millió forintos pályázati forrásból valósulhatott meg. 

● Eredményesen szerepeltünk gépbeszerzési pályázaton, 8,1 millió forint pályázati forrás felhasználásával új Ford platós kisteherautó került beszerzésre, továbbá a meglévő traktorhoz fűkasza, szárzúzó és tárcsa lett vásárolva. A megvásárolt gépek hosszú évekig fogják biztosítani a kommunális feladatokhoz szükséges tárgyi feltételeket. 
●  A Miniszterelnöki Hivatal  KIHOP-2008. kódjelű pályázatán a Községi könyvtár sikeresen szerepelt 1.000.000,-Ft nyert. A pályázat értelmében fejlődött technikai felszereltségünk minősége, ismeretterjesztő órát tartottunk a lakosság részére.

● Sikeresen szerepelt Kölcsey Ferenc Alapítványhoz benyújtott „Testvérkönyvtár program” című pályázat, 80.000.- Ft-ot nyertünk. A pályázat értelmében az elnyert összegből Apátkeresztúr könyvtára részére értékes tartalmú szépirodalmat, gyermekirodalmat és szakirodalmat vásároltunk. A pályázattal egy időben a településen könyvadomány gyűjtést szerveztünk. A Falunapon ünnepélyes keretek között 412 adtuk át a könyveket.

● A Magyar Köztársaság Külügyminisztériuma „ A közkönyvtárak uniós programjának 2009. évi támogatása” - címmel kiírt pályázaton elnyert összeg: 100.000.- Ft.

● A Békés Megyei Tudásház és Könyvtár a Nemzeti Kulturális Alaphoz benyújtott pályázatához csatlakozva tudtuk színes, változatos programokat szervezni Országos Nagyi Könyvtári Napokra. A kapott támogatás: 75.000.- Ft.

2010:

● A HURO 2007-2013. „Határon átnyúló közösségek értékteremtő együttműködése” című pályázaton 65 ezer eurót nyertünk Cséffa településsel közösen, melynek felhasználása a nyár folyamán megtörtént. Ebből a forrásból:
●Megújult a település honlapja, melyen a többszörösére bővített tárhelyeknek köszönhetően sokkal több anyagot tudunk a nagyközönség elé tárni. A honlap nem csak mennyiségi javuláson ment keresztül, hanem minősége és külső megjelenési formája is sokat javult. Az új honlapon a napokban befejeződnek az utolsó simítások is és szeptember 1-jétől az érdeklődők rendelkezésére áll. 
●Tükörprogram szerűen megvalósultak a falunapok Sarkadkeresztúron is és Cséffán is. A pályázati kiírás értelmében a sarkadkeresztúri falunapon felléptek a cséffai amatőr egyesületek, míg a cséffai falunapon két sarkadkeresztúri amatőr csoport lépett fel. Óriási eredménynek könyvelhetjük el, hogy a mai nagyon nehéz gazdasági helyzetben 100 %-os Európa Uniós finanszírozással színvonalas falunapot rendezhettünk, úgy, hogy az önkormányzat költségvetéséből erre egy fillért sem kellett fordítani. A falunap megrendezése kapcsán nem csak a jól sikerült rendezvénynek örülhetünk, hanem a rendezvénytér infrastruktúráját is sikerült ugyanebből a forrásból tovább fejlesztenünk. A rendelkezésre álló keret fedezetet nyújtott arra is, hogy a későbbi rendezvények megtartásához egy fix kapcsolószekrény legyen kiépítve. Így a jövőben a színpad áramellátása a rendezőknek térítésmentesen rendelkezésre áll. Az egyszeri beruházás értéke 460.000.- Ft. Sikerként könyvelhetjük el ismét, hogy a falunapon fellépő együttesek közül újra megismerkedhettünk olyan új produkciókkal, amit helyben élő sarkadkeresztúriak adtak elő. A falunapok egyik legnagyobb sikerének könyvelhetjük el azt, hogy nagyon sok olyan helyi produkció került az évek során felszínre, melyeket összerakva egy egész délutánt és estét kitöltő műsor is összeállítható lenne. Bővültek a technikai felszerelések, most már saját színpaddal, rendezvénysátorral rendelkezünk, a sportcsarnokban zajló programokhoz pedig 500 db műanyag szék áll rendelkezésre. 

● a nyár folyamán lezajlott a pályázat által finanszírozott gyermekprogramok döntő többsége. Tükörprogram szerűen egynapos kiránduláson vettek részt a cséffai és sarkadkeresztúri gyerekek Romániában, majd azt követően Magyarországon. Ugyancsak tükörprogram szerűen két egyhetes gyermektábort szerveztünk a cséffai és a sarkadkeresztúri gyerekek részére Bihar megyében, és két egyhetes tábort Békés megyében. A gyermekprogramokon több mint 80 gyerek vett részt úgy, hogy a pályázat fizette az utazást, étkezést és a szállást. A szülőknek csak a zsebpénzről kellett gondoskodni. A kirándulások és a táborozások során csoportjaink eljutottak a Medve-barlanghoz, a biharfüredi hegytetőre, Félixfürdőre, megismerhették Nagyvárad szépségeit, megismerhették a Sebes-Körös hágóit. Kikapcsolódhattak a gyulai strandon, megnézték a Szarvasi Arborétumot, hajókiránduláson vettek részt a Körösön, megismerkedtek Gyula város és a környék nevezetességeivel. A táborok és a kirándulások során szoros barátságok kötődtek a gyermekek és a nevelők között. A gyermekprogramokból két egynapos kirándulás szeptemberre maradt. 
●Ugyanennek a pályázatnak a finanszírozásával elkészültek a kiadványok, melyeket mindenki megismerhet.

●Megtörtént az eszközbeszerzés és a pályázati keretből 1 db laptop és 1 db projektor került beszerzésre.
● szintén tükörprogram szerűen Cséffán és Sarkadkeresztúron is sor került a közszféra, a vállalkozók és üzletemberek, valamint a civil szféra találkozójára. 
Összességében a felnőttekkel és a gyerekekkel együtt ez a határon átnyúló program több száz embert mozgatott meg.

● A leghátrányosabb helyzetű térségeknek kiírt pályázati forrásból 24,5 millió forint felhasználásával megújul az anya- gyermekvédelmi és fogorvosi rendelő eszközparkja, valamint további kiszolgáló létesítmények építésére is sor kerül. Lezárult a közbeszerzési eljárás és a nyertes pályázó a napokban megkezdi az eszközök leszállítását. A beruházással a térség egyik legkorszerűbben felszerelt fogorvosi, anya- és gyermekvédelmi rendelője fog a sarkadkeresztúriak rendelkezésére állni 2011-ben. 

● Saját erőből útalap erősítést végeztünk a Wesselényi utcában. 

● Szintén saját kivitelezésben új öntött járda készült a Szélső, a Sugár, a Damjanich, valamint a Rózsa utcában. 
● Önerőből bővítettük a ravatalozó előtti szertartásteret. 

● Szintén saját erőből felújításra került a ravatalozó épülete, ennek keretében új burkolat lett építve az épületen belül, valamint megtörtént a festés, mázolás. 

Az egyes részterületek helyzetértékelése:
Rendezvényeink:

A képviselő-testület igyekezett megőrizni a kialakulóban lévő és formálódó hagyományokat a rendezvények megtartása területén is. Minden évben igényes külsőségek közepette szerveztük és rendeztük meg a március 15-ei ünnepségünket, ahol méltóképpen tudtuk megünnepelni a magyarság legnagyobb ünnepét, általában nagy érdeklődés mellett. Az ünnepség egyik legfontosabb mozzanata a koszorúzás, amikor is a településen működő intézmények és civil szervezetek helyezik el koszorúikat. Ez a mozzanat fejezi ki legjobban az együvé tartozást és a közmegegyezést, ami a település közéletére jellemző volt az elmúlt választási ciklusban. A rendezvények minden alkalommal tevékeny részesei voltak az általános iskolás gyerekek, és ez a részvétel jól szolgálta a tanulók hazafias érzelmeinek kibontakozását. 

A település legnagyobb rendezvényei a falunapok, melyet a ciklus minden évében sikerült színvonalasan megtartani. A falunapi rendezvények oly mértékben kiforrottá váltak, hogy az egész délutánt és estét kitevő műsort helyi amatőr együttesek programjából is össze tudjuk állítani. 

Azokhoz az időkhöz képest, amikor jószerével egy tánccsoportot is nehezen tudtunk színpadra küldeni, ez óriási fejlődés és előrelépés. A másik új vonatkozás a falunapok megrendezése területén az, hogy az évek során sikerült olyan eszközöket, tárgyakat és berendezéseket beszerezni, melyeket korábban nagy összegekért voltunk kénytelenek bérbe venni. Rendelkezünk saját tulajdonú színpaddal, az Általános Iskolásokért Alapítvány jóvoltából rendezvénysátorral, a csarnokban folyó rendezvényekhez 500 db műanyag székkel, az áramszükséglet biztosításához egy állandóra lekötött kapcsolószekrénnyel. Mindezek az eszközök garanciát és biztosítékot adnak arra, hogy Sarkadkeresztúron a legnehezebb pénzügyi és gazdasági körülmények között is lehessen falunapot tartani. 

Minden évben visszatérő rendezvény a Keresztúr Nevű Települések Találkozója. Ebben az évben már a XI. találkozóra került sor. Sarkadkeresztúr alapító tagja a Keresztúr Nevű Települések Szövetségének. 2011-ben Rákoskeresztúron kerül megtartásra a találkozó. A keresztúriak mozgalma túllépett azon, hogy egy évben egy fesztivált rendez, már ebben a ciklusban is igyekezett bővíteni a tevékenységi körét. 2010-ben 16 település részvételével általános iskolások részére egy színvonalas földrajz-vetélkedőt bonyolítottunk le székelykeresztúri helyszínnel. Csapatunk holtversenyben a harmadik helyezést érte el, és ennek eredményeként horvátországi nyaralás volt a jutalmuk. Az, hogy a szövetség a keresztúri gyerekeket próbálja meg szárnyai alá venni, azt jelenti, hogy hosszú távra, akár 50 évre is elülteti az együttműködés és az összetartozás magvát. Mindemellett páratlan és pótolhatatlan élményeket nyújt azoknak, akik a rendezvényeken részt vesznek, a versenyeken eredményesen szerepelnek.

Minden évben részt vesz egy delegáció a cséffai, valamint az apátkeresztúri falunapokon. Ezeknek a találkozásoknak az egymás megismerésén és a szórakozáson túl igen fontos eredménye, hogy közösen tudunk az Európa Unióhoz és a nemzeti alapokhoz pályázni. Így tudtunk támogatást nyújtani az apátkeresztúri könyvtár magyar nyelvű állományának gyarapításához, és így tudtunk a cséffaiakkal közösen 2007-ben az INTERREG-III/A pályázaton több rendezvényre forrást nyerni, és így tudtunk ugyancsak a cséffaiakkal közösen 2010-ben a HURO 2007-2013 pályázaton egy egész nyarat kitöltő felnőtt és gyermekprogramra eredményesen pályázni.  

Az eddigiek során három alkalommal került megrendezésre a Nyék Falvak Találkozója. Mindhárom alkalommal részt vett rajta delegációnk, ebben az évben Felsőnyéken 3 fős gyermekcsapat és kísérőik vettek részt az augusztus 20-ához kapcsolódó történelmi vetélkedőn, valamint az azt követő balatoni kiránduláson. 

Mindezek mellett a civil szervezeteinkkel együttműködve, elsősorban a Nyugdíjasok Érdekvédelmi Egyesületének kezdeményezésére közösen ünnepeljük a Nőnapot, Anyák napját, az augusztus 20-át, Idősek Világnapját, valamint a fenyőünnepet. 

Fontosak az ünnepeink és fontosak, hogy azokat méltóképpen megünnepeljük. 

Sportélet:
Sarkadkeresztúr azok közé a települések közé tartozik, ahol a sportélet tárgyi feltételei magas szinten biztosítottak. Az egész térségben elsőként építettük meg a nemzetközi méretű sportcsarnokunkat, amely jelenleg is újszerű állapotban van, és várja a sportolni vágyókat. Ugyancsak megújult a sportöltöző, amely kitűnő feltételeket és körülményeket biztosít a futballcsapat számára. Minden összehasonlításban megállja a helyét a megye bármelyik hasonló jellegű létesítményével szemben is. Emellett a füves pályánk egy jól ápolt és gondozott küzdőtér, jó feltételeket biztosít a sportegyesület és az általános iskolás gyerekek számára is. Már hagyomány, hogy a sportcsarnokban minden évben megrendezésre kerül a kispályás labdarúgó torna, melyen a sarkadkeresztúri sportolni vágyó fiatalok széles köre részt vesz, és igen nagy népszerűségnek és nézettségnek örvend. Ugyancsak népszerű a labdarúgás és büszkék lehetünk arra, hogy ebben a választási ciklusban, 2008-ban labdarúgó csapatunk ismét elnyerte a megye I. osztályú bajnoki címet. Az önkormányzat az egész ciklus során biztosította a sportolás tárgyi és pénzügyi feltételeit. Nagyon fontos területe a sportnak a diáksport. Általános iskolás csapataink a ciklus során a különféle versenyeken 24 első helyezést, 26 második helyezést és 34 harmadik helyezést értek el. Örömet szereztek ezzel szüleiknek, nevelőiknek és öregbítették ezzel Sarkadkeresztúr jó hírnevét. 

Temetkezés:

A temető rendje és állapota az elmúlt ciklus során mindig a figyelem központjában volt. A képviselő-testület alapfilozófiája ebben a kérdésben az volt, hogy minden tőlünk telhetőt meg kell tennünk azért, hogy az emberek méltó körülmények között búcsúzhassanak el azoktól, akiket a legjobban szerettek. Ez szolgálja a fedett szertartástér, mely díszburkolattal van ellátva. A ciklus során közakaratnak megfelelően urnafal kialakítására került sor, ezzel a temetkezési lehetőségek bővültek. Továbbra is természetesen lehetőség van koporsós temetésre, lehetőség van arra, hogy hamvasztást követően a hamvakat tartalmazó urnát megváltott sírhelyben helyezzék el, lehetőség van az urnafal használatára, továbbá lehetőség van az urnák hazaszállítására is. Jelenleg a sírkert  gondozását nem egy személy végzi, hanem ez a házibrigád feladata lett. A temető megközelíthetősége és a parkolási lehetőségek megfelelően szolgálják a település igényeit. 

Településüzemeltetés:

Az intézmények működtetése és a településüzemeltetés az egyik legnagyobb és legköltségesebb feladatai közé tartozik a képviselő-testületnek. Napjainkban az ingatlantulajdonosok is elvárják, hogy lakókörnyezetünk ápolt, gondozott, komfortos és biztonságos legyen. Ezeknek az igényeknek és elvárásoknak csak úgy lehetett megfelelni, ha a településüzemeltetés szolgálatába a legjobb és legkorszerűbb gépeket, eszközöket, berendezési tárgyakat állítottuk. Elmondhatjuk, hogy az önkormányzat technikai felszerelései minden igényt kielégítenek és alkalmasak arra, hogy biztonságosan üzemeltesse a település. Rendelkezünk: tolólapos árokásó géppel, univerzális kistraktorral, 82 LE-s MTZ traktorral és a hozzá való felszerelési tárgyakkal, Ford mikrobusszal, Ford platós kisteherautóval.A járművek mellett minden olyan egyéb felszerelési tárgy és technikai eszköz is birtokunkban van, ami egy ekkora faluban elengedhetetlen: agregátor, robbanómotoros szivattyúk, legkorszerűbb hegesztő berendezés, kéziszerszámok, állványzatok a 9 méteres munkamagasságú alumínium csőállványig, damilos fűkaszák. Ezek a felszerelések teszik lehetővé, hogy a legnagyobb hóesésben is gyorsan és hatékonyan tegyük járhatóvá az önkormányzati utakat, belterületen, Kisnyéken és Varsányhelyen egyaránt. Képesek vagyunk a legszélsőségesebb csapadékos időjárás közepette is elvezetni a belvizet, vagy ahol problémák adódnak, rövid idő alatt hatékonyan beavatkozni. Az univerzális kisgép segítségével folyamatosan tisztán tudjuk tartani a kerékpárút hálózatunkat, tudjuk nyírni a nagyobb felületi füves részeket, mint pl. sporttelep, intézmények udvarai, temető környéke, stb. A település átkelési szakaszát jól ápolt sövény díszíti, melynek gondozását szintén speciális gépekkel végezzük. A településüzemeltetés jó színvonalát dicséri az, hogy intézményeink zavartalanul tudtak működni az elmúlt négy évben, minden olyan feladatot önállóan el tudtak látni, ami a biztonságos működtetésükhöz szükséges. Közterületeink, parkjaink és a sírkert ápoltságával nem csak az itt élők, hanem a településen átutazók is elégedettek voltak. 
Tanyagondnok:

Sarkadkeresztúr lakónépességének több mint 20 %-a külterületi lakott helyeken (Kisnyék, Varsányhely) él. Nagyon fontos szempont, hogy az itt élő emberekről gondoskodni tudjunk. Ezt a célt szolgálja a már 6 éve működő tanyagondnoki szolgálat. A szolgálat legfontosabb eszköze az a Ford mikrobusz, amellyel a tanyagondnok a munkáját végzi. Napi feladatai közé tartozik, hogy kiviszi a napközi otthonos konyháról az ebédet azoknak, akik erre igényt tartanak. Kiváltja a külterületen élő emberek receptjeit és a megvásárolt gyógyszert eljuttatja számukra. Segít eljutni a mozgásukban korlátozottaknak orvoshoz, szakrendelőbe, kórházba és a különféle egészségügyi létesítményekbe. A tanyagondnok hetente ügyfélfogadást tart Kisnyéken és Varsányhelyen, ahol az itt élő emberek bizalommal keresik meg ügyes-bajos dolgaikkal. A tanyagondnok rendszeresen felkeresi az egyedül élő embereket, számukra ő az egyetlen biztonságos kapcsolat a külvilág felé. Napi jelenlétével biztonságot ad a külterületen élők számára. 

Utak, kerékpárutak:

Az elmúlt négy évben sikerült megerősíteni, több helyen javítani a szilárd burkolatú úthálózat minőségét. Jelentős beavatkozások történtek a gyűjtőúthálózaton, melyek 22 millió forint ráfordítással teljes felújításban részesültek.  Emellett a legszükségesebb beavatkozásokat elvégeztük az Arany János utcában és a Vasvári utcában is. Mindemellett a meglévő útalapokat folyamatosan karbatartottuk és felújítottuk. 

Sikerült megőriznünk a kerékpárút hálózat jó műszaki állapotát. Az elmúlt években végrehajtott kátyúzások eredményeképpen kerékpárút hálózatunk jól járható. A biztonság megőrzése érdekében folyamatosan karbatartottuk a korlátokat, felújításra kerültek a biztonsági felfestések. A környező települések közül egyedülállóan még mindig csak Sarkadkeresztúr rendelkezik teljes körűen kiépített kerékpárút hálózattal. Elmondhatjuk, hogy közlekedésbiztonsági szempontból felbecsülhetetlen értéket képvisel a kerékpárút hálózat. Hosszú évekre visszamenőleg településünkön nem fordult elő kerékpáros baleset. 

Oktatás:

Az oktatás tárgyi feltételei az elmúlt választási ciklusban jó színvonalon voltak biztosítottak. Az iskola minden olyan felszerelési és berendezési tárggyal rendelkezik, amely a mai követelményrendszerben nevesítve van. Kiemelkedő a számítógép park, amely bővelkedik korszerű és nagyteljesítményű gépekben. A sulinet használatával általános az internet hozzáférés. Az oktató-nevelő munkához a személyi feltételek is adottak. Az integrációnak köszönhetően 100 %-os a szaktanári ellátás. Ez azt jelenti, hogy minden tantárgyat szaktanár oktat. Az eredményesség egyik nagyon fontos mutatója, hogy diákjaink milyen eredményeket tudnak elérni a térségi, körzeti, megyei, illetve országos tanulmányi versenyeken. Az elért eredmények büszkeséggel tölthetnek el bennünket. A meghirdetett tanulmányi és sportversenyeken az elmúlt négy évben 44 első, 44 második, és 22 harmadik helyezést értek el tanulóink. 

Külterületi lakott helyek:

Az itt élő emberek is ugyanazt a gondoskodást várják el az önkormányzattól, mint a központi belterületen élők, viszont a távolság és a szórt településszerkezet miatt ennek a megvalósítása komoly odafigyelést igényel. 

Kisnyék:

● 2006-ban végleg befejeződött a gázhálózat építés okozta károk helyreállítása, az utcák és járdák járhatóvá tétele. 

● Az egész települést beleértve, Kisnyéken lett kialakítva a legkorszerűbb villanyhálózat. A megújult oszlopsorokra kötegelt külső szigeteléssel ellátott vezeték került, ami a legszélsőségesebb viharos időszakban is garantálja a biztonságos áramellátást. Sikerült jelentős mértékben kijavítunk a járdahálózatot: új járda épült járdalapokból a Wesselényi utcában, öntött járda épült a Sugár utcában és a Damjanich utcában. Megépült a Sugár utca aszfaltburkolata az Okányi és a Wesselényi utcák között. Az új aszfaltburkolaton jelentősen felgyorsult a járművek sebessége, ezért a  Sugár utcában duplájára növeltük a lámpatestek számát az utca biztonságos megvilágítása érdekében. Az elmúlt négy évben folyamatos karbantartást végeztünk a komplex belvízelvezető hálózaton. Teljes egészében megújult a Wesselényi utca csapadékvíz elvezető rendszere, felújításra került az Okányi út teljes hosszában a csapadékvíz elvezető rendszer. A buszváró előtti zárt csatornára tisztítóaknákat építettünk. Ezzel a csapadékvíz elvezető rendszer biztonságosan képes elvezeti a legszélsőségesebb időjárási körülmények között keletkező csapadékmennyiséget is. Sikerült megőriznünk és folyamatosan megújítanunk a közösségi ház  és a hozzá tartozó épületek állapotát. A régi temetőt minden évben rendben tartottuk. Megújultak az útalapok, megerősítettük a Wesselényi utca útalapját és kátyúzások történtek a többi útalapon is.  

● Az értékesített kisnyéki iskola sorsa az aggodalmak ellenére megnyugtatóan rendeződött. Azon túl, hogy az épület eredeti állapotába lett visszaállítva, a vállalkozó itt munkahelyeket teremtett és helyieket foglalkoztat. 
Varsányhely:

Varsányhelyen az elmúlt években megoldódott a mindig visszatérő belvíz elvezetési probléma. A Szélső utca átfúrásával sikerült egy régi gondon úrrá lenni. A bolt előtti zárt csatorna felújításra került, és a biztonságos működés érdekében tisztítóaknák lettek ráépítve. Ezeknek a beavatkozásoknak köszönhetően már 2010-ben is bebizonyosodott, hogy a legcsapadékosabb időjárás esetén is biztosított a vízelvezetés. A korábbi rongálásokat követően megtörtént a Szélső utcai útalap helyreállítása, és folyamatosan gondozzuk az útpadkát. Új öntött járda épült a Szélső utca teljes hosszában. Felújításra kerültek a buszvárók, így továbbra is biztosított az, hogy mostoha időjárási körülmények között is elfogadható feltételek között utazhassanak a felnőttek és a gyerekek.  Összefogással sikerült elérnünk, hogy a vonatok újra megálljanak a sarkadkeresztúri vasútállomáson. Azt tapasztaljuk, hogy a nehezedő gazdasági körülmények miatt egyre többen veszik igénybe a vonatközlekedést. A vasúti közmunkaprogram keretében sarkadkeresztúri brigád gondoskodik arról, hogy a vasútállomás és annak környéke ápolt és rendezett legyen. 

Elnyert pályázataink:

Új lendületet ad a településfejlesztésnek a már elnyert pályázatok megvalósítása. A település képét az intézményi hálózat állapotát 50 évre meghatározzák azok a beruházások, melyek előkészítése megkezdődött. 

● Általános Iskola épületegyüttesének felújítására 102 millió forintot nyert a település. A beruházás előkészítése megkezdődött, két ütemben fog megvalósulni. Első ütem 2011-ben, megépül egy informatikai szaktanterem a régi református iskola bővítéseként, ezzel együtt a bővített épületrész is komplex felújításra kerül. Második ütemben teljes körű felújítás történik a főépületben: nyílászárók cseréje, vízhálózat, villanyhálózat, fűtés, gázhálózat korszerűsítése, szennyvízhálózat, teljes burkolatcsere, berendezési tárgyak cseréje. 

● 44 millió forint pályázaton elnyert összeg felhasználásával megújulnak a közösségi közlekedés feltételrendszerei. A településen valamennyi buszöböl át lesz építve, új buszvárók lesznek kihelyezve Kisnyéken és Varsányhelyen is, és új tájékoztató táblák állnak az utazóközönség rendelkezésére. 

● 24,5 millió forint pályázaton elnyert összeg felhasználásával korszerűsítve lesz a védőnői szolgálat és a fogorvosi rendelő. A döntően eszközbeszerzésre fordítható összeg felhasználásával a környék legkorszerűbb rendelőintézetei alakulnak ki Sarkadkeresztúron. A közbeszerzési eljárás már lezárult, és a nyertes pályázó hamarosan még ebben az évben leszállítja az új eszközöket. 

● Az integrált közösségi színtér (Közösségi Ház) fejlesztésére 24 millió forintot nyert önkormányzatunk. 

● Településközpont felújítására 48 millió forintot használhat a település, melyből két uniós játszótér – Keleti utcai és a sportcsarnok udvarán – valósulhat meg. Továbbá megújul a sportcsarnok előtti településközpont és az ártézi kútra díszkút kerül elhelyezésre. 

● A település komplex belvízrendezési programjának megvalósítására 50 millió forintot nyert az önkormányzat. Ebből az összegből további zárt csatornarendszerek kerülnek kialakításra, és tovább javul a csapadékvíz elvezető rendszer megbízhatósága. 

● Sarkad – Sarkadkeresztúr közötti kerékpárút megépítésére 160 millió forint felhasználásával kerül sor. Az előkészítő munkák befejeződtek. 

● Szennyvíztisztító létesítésére a HURO pályázat keretében Cséffával közösen 2 millió eurót nyertünk, ebből Sarkadkeresztúr 210 millió forintot használhat fel. A beruházás előkészítése 2010-ben kezdődik el. 

Összesen tehát 662.5 millió forint az az összeg, amit a most leköszönő képviselő-testület  eredményes pályázataival elnyert és megvalósításra vár.    
                                                                  Nagy Mihály 
                                                     polgármester

AUGUSZTUSI KÉPVISELŐ-TESTÜLETI ÜLÉS

Sarkadkeresztúr Község Önkormányzatának Képviselő-testülete soron következő ülését 2010. augusztus 246-án tartotta. 

Elsőként a képviselők a polgármester jelentését hallgatták meg a lejárt határidejű határozatok, valamint a két testületi ülés között hozott intézkedésekről.

● A két testületi ülés között a HURO 2007-2013. pályázat végrehajtása a finiséhez érkezett.  A pályázati forrás felhasználásával:

- megújult a település honlapja, melyen a többszörösére bővített tárhelyeknek köszönhetően sokkal több anyagot tudunk a nagyközönség elé tárni. A honlap nem csak mennyiségi javuláson ment keresztül, hanem minősége és külső megjelenési formája is sokat javult. Az új honlapon 
befejeződtek az utolsó simítások és szeptember 1-jétől az érdeklődők rendelkezésére áll. 

- tükörprogram szerűen megvalósultak a falunapok Sarkadkeresztúron is és Cséffán is. A pályázati kiírás értelmében a sarkadkeresztúri falunapon felléptek a cséffai amatőr egyesületek, míg a cséffai falunapon két sarkadkeresztúri amatőr csoport lépett fel. Óriási eredménynek könyvelhetjük el, hogy a mai nagyon nehéz gazdasági helyzetben 100 %-os Európa Uniós finanszírozással színvonalas falunapot rendezhettünk, úgy, hogy az önkormányzat költségvetéséből erre egy fillért sem kellett fordítani. A falunap megrendezése kapcsán nem csak a jól sikerült rendezvénynek örülhetünk, 
hanem a rendezvénytér infrastruktúráját is sikerült ugyanebből a forrásból tovább fejlesztenünk. A rendelkezésre álló keret fedezetet nyújtott arra is, hogy a későbbi rendezvények megtartásához egy fix kapcsolószekrény legyen kiépítve. Így a jövőben a színpad áramellátása a rendezőknek térítésmentesen rendelkezésre áll. Az egyszeri beruházás értéke 460.000.- Ft. Sikerként könyvelhetjük el ismét, hogy a falunapon fellépő együttesek közül újra megismerkedhettünk olyan új produkciókkal, amit helyben élő sarkadkeresztúriak adtak elő. 
A falunapok egyik legnagyobb sikerének könyvelhetjük el azt, hogy nagyon sok olyan helyi produkció került az évek során felszínre, melyeket összerakva egy egész délutánt és estét kitöltő műsor is összeállítható lenne. Bővültek a technikai felszerelések, most már saját színpaddal rendelkezünk, a sportcsarnokban zajló programokhoz pedig 500 db műanyag szék áll rendelkezésre. 

- a nyár folyamán lezajlott a pályázat által finanszírozott gyermekprogramok döntő többsége. Tükörprogram szerűen egynapos kiránduláson vettek részt a cséffai és sarkadkeresztúri gyerekek Romániában, majd azt követően Magyarországon. Ugyancsak tükörprogram szerűen két egyhetes 
gyermektábort szerveztünk a cséffai és a sarkadkeresztúri gyerekek Bihar megyében, és két egyhetes tábort Békés megyében. A gyermekprogramokon több mint 80 gyerek vett részt úgy, hogy a pályázat fizette az utazást, étkezést és a szállást. A szülőknek csak a zsebpénzről kellett gondoskodni. A kirándulások és a táborozások során csoportjaink eljutottak a Medve-barlanghoz, a biharfüredi hegytetőre, Félixfürdőre, megismerhették Nagyvárad szépségeit, megismerhették a Sebes-Körös hágóit. Kikapcsolódhattak a gyulai strandon, megnézték a Szarvasi Arborétumot, hajókiránduláson vettek részt a Körösön, megismerkedtek Gyula város és a környék nevezetességeivel. A táborok és a kirándulások során szoros barátságok kötődtek a gyermekek és a nevelők között. A gyermekprogramokból két egynapos kirándulás szeptemberre maradt. 

- ugyanennek a pályázatnak a finanszírozásával elkészültek a kiadványok, melynek első példányait a képviselő-testület tagjai ez alkalommal meg is tekinthetik. 

- megtörtént az eszközbeszerzés és a pályázati keretből 1 db laptop és 1 db projektor került beszerzésre. 

- szintén tükörprogram szerűen Cséffán és Sarkadkeresztúron is sor került a közszféra, a vállalkozók és üzletemberek, valamint a civil szféra találkozójára. 

Összességében a felnőttekkel és a gyerekekkel együtt ez a határon átnyúló program több száz embert mozgatott meg.

● A két testületi ülés között, július 17-én a Gyulai Kempingben ismét megrendezésre került a már hagyományos Román Gasztronómiai Fesztivál. A résztvevő 32 csapat között ott láthattuk a sarkadkeresztúriakat is. 

● A két testületi ülés között július 17-18-án került megrendezésre a PROHUN tereprally országos bajnokság gyulai futama. A versenypályák úgy lettek kijelölve, hogy sarkadkeresztúri területeket is érintett. A legjobb nézőpontok Kisnyéken, a Sugár utca végén voltak, ahol több százan tekintették meg az izgalmas versenyt. A nézők között nemcsak az autóssport szerelmeseit fedezhettük fel, hanem azokat az érdeklődőket is, akik élőben nagyon ritkán tudnak részt venni ilyen típusú versenyeken. 

● A két testületi ülés között megtartásra került a XI. Keresztúr Nevű Települések Találkozója Székelykeresztúron. A fesztiválon 22 fős sarkadkeresztúri delegáció vett részt saját költségen. A rendezvény a hagyományoknak megfelelően zajlott és színvonalas programok közepette tovább erősödött a Keresztúrok együttműködése. Összesen 21 Keresztúr nevű település küldte el delegációját. A rendezvény egyik legszebb pillanata volt az, amikor átadásra kerültek a Keresztúriakért kitüntető díjak, a két kitüntetett: Bárdos János Balatonkeresztúr egykori polgármestere, valamint Benyovszky Lajos Székelykeresztúr egykori polgármestere részére. A rendezvény alkalmából ülésezett a Keresztúr Nevű Települések küldöttségének közgyűlése, ahol a résztvevők úgy döntöttek, hogy a legközelebbi találkozó 2011 augusztusában Rákoskeresztúron kerül megrendezésre.

● A két testületi ülés között, elbírálták az ÖNHIKI-s pályázatunkat, sajnos a kiegészítő támogatás mértéke a várakozás alatt maradt, így a működési feltételek biztosítása érdekében ismételten beadásra került egy újabb kiegészítő állami támogatás iránti igényünk, melynek elbírálása szeptemberben várható. 

● A két testületi ülés között a Nyugdíjasok Érdekvédelmi Egyesülete méltó körülményeket teremtett ahhoz, hogy megemlékezhessünk augusztus 20-áról, a magyarság egyik legrégibb ünnepéről. A volt I. sz. Óvoda udvarán tartott rendezvényen a polgármester mondott ünnepi beszédet. 

● A két testületi ülés között, augusztus 18-19-én általános iskolás gyerekek utaztak Felsőnyékre, ahol megrendezésre került a III. Nyék falvak találkozója. Az ünnepre való tekintettel a szervezők augusztus 20-ai tárgyú vetélkedőt bonyolítottak le. A vetélkedőt követően a gyerekek balatoni kiránduláson vettek részt. 

● A két testületi ülés között folytatódott a már elnyert pályázatok végrehajtásának előkészítése. Ennek keretében megköttetett a konzorciumi szerződés Okánnyal az iskolafelújításra vonatkozóan. A sarkadkeresztúri általános iskola 102 millió forint felhasználásával lesz teljesen felújítva és bővítve. A megállapodásba olyan garanciákat kellett vállalni, amely szerint ebben az épületegyüttesben legalább 10 évig 8 csoportos általános iskola fog működni. Ezt a garanciavállalást megtettük. A beruházás előkészítése folyik, a szükséges dokumentumok becsatolását követően várhatóan november végén megkezdődhet a közbeszerzés, és 2011-ben elindul az általános iskola teljes körű rekonstrukciója. 

● A két testületi ülés között a leghátrányosabb helyzetű térségeknek kiírt pályázati forrásból 24,5 millió forint felhasználásával megújul az anyag- gyermekvédelmi és fogorvosi rendelő eszközparkja, valamint további kiszolgáló létesítmények építésére is sor kerül. A közbeszerzési eljárás megkezdődött, és a nyertes kivitelező kiválasztása folyamatban van. A beruházással a térség egyik legkorszerűbben felszerelt fogorvosi rendelője és anya- és gyermekvédelmi rendelője fog a sarkadkeresztúriak rendelkezésére állni 2011-ben. 

● A két testületi ülés között megkezdődött a Sarkad-Sarkadkeresztúrt összekötő kerékpárút közbeszerzési eljárása, és a befejezését követően elindulhat a beruházás, melynek értéke 150 millió forint. 

● A két testületi ülés között megalakult az a munkacsoport, amely a gyermekesély programot készíti elő. A munkacsoport eddig 3 alkalommal ülésezett, és jelenleg a programozásnál tart. Erre a programra kistérségi szinten 400 millió forint áll rendelkezésre. 

● A két testületi ülés között folytatódtak a közmunkaprogramok a pályázati kiírásnak megfelelően, a vasúti közmunkán résztvevők ezen a héten éppen a sarkadkeresztúri állomás környékén végezték munkájukat. Folytatódott a csapadékvíz elvezető rendszerek felújítása, elsősorban a Hunyadi utca környékén és jelenleg Kisnyéken, az Okányi út környékén. Szintén folytatódott a járdaépítési program, a már befejezett Szélső utcai és Sugár utcai járdák után jelenleg a Damjanich utcában folyik a járdaöntés. Közmunkásaink a két testületi ülés között bővítették a ravatalozó előtti térburkolatot, így megközelítőleg 80 m2-rel bővült a burkolt területek nagysága. Befejeződött az egykori buszgarázs épületének tetőszigetelése, több intézményben (iskola, óvoda) végeztek tetőjavítást és tetőszegést. A nyári szünetet kihasználva az általános iskolánál és az óvodánál a festők befejezték a szükséges festést és a mázolást. Közmunkásaink jelenleg is végzik az önkormányzati tulajdonú épületek külső meszelését. Mindemellett folyamatosan karbatartották a közterületeket, a temetőt és az intézmények udvarait. 
Második napirendi pontként a képviselő-testület megtárgyalta a költségvetési és az adóbevételi terv I. féléves teljesítéséről szóló beszámolókat. 
Az önkormányzat I. féléves gazdálkodásának a mérlege -11.700.316.- Ft. A költségvetés végrehajtása időarányosan történt meg.
Adóbevételek alakulása 2010. I. félév: (ezer forintban)

	Adónem megnevezése
	Éves előírás
	Tényleges bevétel
	Teljesítés

%

	Kommunális adó
	5.432
	2.863
	52,7

	Iparűzési adó
	4.091
	2.810
	68,7

	Gépjárműadó
	5.577
	2.753
	49,4

	Késedelmi pótlék
	-
	91
	-

	Ö s s z e s e n :
	15.100
	8.517
	56,4


A képviselő-testület a beszámolókat elfogadta.

A képviselő-testület a bejelentések között megtárgyalta és csatlakozott a Bursa Hungarica Önkormányzati Felsőoktatási Ösztöndíjpályázat 2011. évi fordulójához. A pályázat beadásáról a későbbiekben fogjuk Olvasóinkat tájékoztatni!
Önkormányzati választás 2010.

Az ajánlási szelvények leadási határidejéig a következő jelöltek adták le a megfelelő számú ajánlószelvényüket és az ellenőrzések után váltak jelöltté. 
Polgármester-jelöltek:

1./ Nagy Mihály
független
Kossuth u. 13.
2./ Száva-Bukvai Katalin Mária FIDESZ Tanya 228/2.


3./ Kreidl Béla független

Vasút u. 6.4./ Bakucz Péter független

Rákóczi út 36.

Képviselő-jelöltek:

1./   Balogh Csaba független
Rákóczi út 47.

2./   Baracsi Marianna független
Kossuth u. 49.

3./   Bakosné Tóth Irma független
Akácos u. 1/a.

4./   Bordás Sándor Jobbik

Rákóczi út 52.

5./   Czégény Lajos független
Hunyadi u. 12.
6./   Deák Imre független

Keleti u. 14/a.

7./   Deák Károly
 független
Vörösmarty  48.
8./   Hegedűs Géza független
Vörösmarty  15.
9./   Hunyadyné Cserge Mária függ. Rákóczi út 1.

10./ Ifj. Kovács István független
Hunyadi u. 16.

11./ Megyesi Tibor FIDESZ
Akácos u. 2.

12./ Nagy Mihály független
Kossuth u. 13.

13./ Nagy Sándorné független
Hunyadi u. 13.

14./ Nagy Zoltán
független
Rákóczi út 65.

15./ Nagyné Nagy Katalin függ.
Kossuth u. 13.

16./ Orodán Istvánné független
Rákóczi út 71/a.

17./ Pappné Fazekas Anikó Jobbik
Vasút u. 8.

18./ Petri György
 független
Víg u. 8.


19./ Dr. Szatmári László független
Rákóczi út 20/a.

20./ Száva Zoltán Ágostonné FIDESZ Tanya 228/2.

21./ Tóth László András független
Kossuth u. 53.

Román kisebbségi-jelöltek:

1./ Patkás János


Rákóczi út 43.

2./ Patkás Jánosné

Rákóczi út 43.

3./ Bakos Istvánné

Keleti u. 4.

4./ Kóra Sándor


Rákóczi út 68.

Cigány kisebbségi-jelöltek:

1./ Molnár Józsefné Békéscsaba, Áchim ltp. 15. I/4.

2./ Nagy Ferenc


Fürst S. u. 4.

3./ Keresztesi István

Jókai u. 7.

4./ Lovas Lászlóné

Fürst S. u. 4.

Szlovák kisebbségi-jelöltek:

1./ Petka Sándor


Fürst S. u. 21.

2./ Hajdú Róza


Kölcsey u. 16.
3./ Andó János


Rákóczi út 83.
4./ Szabó Mózesné

Vörösmarty 31.

5./ Vidó János


Keleti u. 10.

A kisebbségi jelöltek esetében a Helyi Választási Bizottság elkészítette a sorsolás, mely alapján a szavazólapra a fent leírt sorrendben kerülnek az érintettek. A következő fontos feladat a szavazólapok jóváhagyása, illetve a jelöltek részéről a szavazatszámláló és Helyi Választási Bizottságba való delegálás lehetősége. A delegálás határideje 2010. szeptember 17. 16 óra. 

Megszülettek a Területi eMagyrország Központok
A közel 2000 ponttal rendelkező eMagyarország Hálózat Területi eMagyarország Központokkal bővült. Vásárolt már Interneten keresztül? Vagy éppen eladott már valamit? Rátalált már egy elfeledett barátra? Intézte már hivatalos ügyeit sorban állás nélkül? „Átlépett” már az Ügyfélkapun? Ha bármelyik fenti kérdésre bizonytalan igen, vagy - ami még rosszabb - határozott nem a válasz, akkor itt az ideje valamelyik lakóhelyéhez közeli eMagyarország Pontot felkeresni (www.emagyarorszag.hu). Már csak azért is érdemes ezt megtenni, mert egy nemrég napvilágot látott adat szerint 5 éven belül a munkahelyek 90 százaléka esetében alapkövetelmény lesz a digitális írástudás Magyarországon. Ugyanakkor sajnos hazánkban még mindig a lakosság fele, nem használja a számítógépet és az Internetet. Ennek a megdöbbentő kontrasztnak a feloldásában kíván segíteni az a közel 2000 eMagyarország Pont, amely az ország egész területén várja szolgáltatásaival és szakképzett eTanácsadóival. A digitális írástudás terjesztése tehát már hosszú ideje tart, de még korántsem lezárt és befejezett feladat. Az eMagyarország hálózat 2010-ben még hatékonyabb működést, az értékes információk (pl. pályázati lehetőségekről) gyors átadását tűzte ki célul, ezért, a Hálózat központja, az NT Nonprofit Közhasznú Kft. által működtetett eMagyarország Centrum regionális központokat, úgynevezett Területi eMagyarország Központokat hozott létre. A 19 regionális központ szerepére a legaktívabb eMagyarország Pontokat kérte fel az ötletgazda. A fő cél a decentralizáció; a közösségi hozzáférési pontok és ezzel együtt, az internet-elérés kiterjesztése az ország minél több pontján. A sokszor 1000 fő lélekszám alatti falvakban az eMagyarország Pontok jelentik az egyetlen kapcsolatot a világhálóval, esélyegyenlőséget teremtve az ott élők számára. Számos pozitív példa, visszajelzés bizonyítja, hogy a közösségi pontok és persze az ott dolgozó képzett eTanácsadók segítségével a legelmaradottabb régiókban munkát találtak, esetleg épp maga a Pont működik távmunka helyszínként. Éppen ezeknek a kicsi, de rendkívül hasznosan működő lokális eMagyarország Pontoknak kívánnak segítséget és hasznos információkat nyújtani a Területi eMagyarország Központok. Hiszen a helyi viszo-nyokat jól ismerőkhöz bizalommal fordulnak régiótársai, legyen szó segítségkérésről és nyújtásról, szakmai eszmecseréről. A „kiscentrumok” olyan origo szerepet is betöltenek már most a megyéjükben, - eddigi aktivitásuknak köszönhetően -, melyekből ötleteket ’csenhet’ a többi eMagyarország Pont, de főleg a visszatérő felhasználók, a helyi lakosság. Forduljon hozzánk bizalommal!

Hasznos infirmációk

MEGYePONT- BÉKÉS MEGYE 
Cím: Községi Könyvtár -eMagyarország Pont 
5731. Sarkadkeresztúr, Rákóczi út 14. sz.

Tel/fax: 66/276-377

 E-mail: sarkerkonyvtar@bekes.datanet.hu, 

Skype: bekes.memop 

[image: image13.jpg]


Puskás Istvánné
eTanácsadó: 

Leltározás
Az elmúlt hónapban leltározás történt az intézményben, az állományunk több mint 10 ezer kötet. A leltározási munkába középiskolai, főiskolai tanulók, felnőtt olvasóink Önkéntes munkájukkal segítettek. Beosztva, mindennapra volt segítségünk. <Így vált a leltározás egy nagy közösségi munkavégzéssé, melynek során erősödött a résztvevőkben a felelősségvállalás, elkötelezettség, a bizalom, a mások szempontjainak figyelembe vétele, a kölcsönösség és a szolidaritás is. Ha az önkéntesek nem vettek volna részt a leltározásban sokkal hosszabb időt vett volna igénybe, ezért hosszabb ideig lett volna zárva az intézményünk. Ez is bizonyítja, hogy mennyire hasznos és fontos a közösség szerepe az intézmény életében. Örömteli, hogy a település lakossága szívén viseli közösségi terének a sorsát, illetve odafigyel az ott zajló tevékenységre! Persze a segítség kölcsönös, hiszen az eMagyarország Pont és a Könyvtár pedig folyamatosan a lakosság szolgálatában áll! Köszönjük a segítséget!

Képzelj, alkoss, újíts!

- címmel hirdettünk helyi amatőr alkotók részére kiállítási lehetőséget. Összesen: 52 alkotás érkezett be, elsősorban fotók, rajzok. Nagyon örülünk, hogy a településen vannak ifjú tehetségek, akik felvállalják önmagukat, képesek arra, hogy megmutassák mindazt, amire képesek: Péter Dávid, Szalazsán Sándor és Tóth Zoltán. Minden alkotó oklevelet kapott. Az alkotások megtekinthetők, melyre szeretettel várunk minden érdeklődőt!
„A tehetség az eredetiségből származik: ez pedig nem egyéb, mint a gondolkodás, látás, értelmezés és ítélés különleges módja.”                                                                                                   (Guy de Maupassant)

„Olvassatok Mindennap”

Az „Olvassatok Mindennap”- című pályázati füzet helyes kitöltésével színházlátogatást nyerhettek a gyerekek! A nyertesek tekinthették meg a Gyulai Várszínházban bemutatott A Világszép Nádszál kisasszony című mesejátékot. Kónya Anett, Kónya Vivien, Sárosi Vanessza, Szilágyi Rudolf oklevelet kapott és értékes könyvjutalomban részesült.                               A tanulók eredményes munkájához gratulálunk!

Véradás
Helye: Községi Könyvtár

Ideje: 2010. szeptember 21. kedden, 800 órától, 1200 óráig lesz.

2010. folyamatban lévő pályázatok, feladatok:

● az Integrált Közösségi Színtér (IKSZT) pályázaton elnyert bruttó összege: 24. 174. 743,-Ft, támogatás 19. 763. 277,-Ft, önerő 4. 411. 466,-Ft. A beruházás még nem kezdődött el.

● 2010. július hónaptól a Sarkadkeresztúri Községi Könyvtár az eMagyarország Centumtól Békés megyében megkapta a Területi eMagyarország Központ feladatot. Az országban 19 Megyei eMagyarorszag Központ jött létre. A megyei központok napi szinten tartják a kapcsolatot a területükön működő eMagyarország Pontokkal, első kézből értesülnek a sikeres   kezdeményezésekről vagy gondokról, de egyben területi gazdái illetve szervezői is a tevékenységnek. A megyei központokat együttműködési megállapodás köti a program Centrumához, amely a hálózat alsó szintjén keletkező pozitív tapasztalatokat a teljes országos hálózat felé közvetíti. A MEGYePontok szerepe a Programban tehát az, hogy:
● A jövőben még nagyobb teret kapjanak az alulról jövő kezdeményezések, 
● A kreatív kezdeményezések az általuk szolgáltatott információk alapján a hálózaton belül közkinccsé váljanak, 
● Gyors és hatékony „kommunikációs hidat” teremtsen a budapesti Centrum és az eMagyarország Pontok között, melyen az ötletek, kezdeményezések, javaslatok, és persze a gondok is eljutnak hozzánk, 
● Napi szinten kapcsolatot tartsanak a megyéjükben lévő eMagyarország Pontokkal, 
● Növeljék a Program rangját és elismertségét helyi szinten. 
Még döntésre váró pályázatok:

●  „Felzárkóztató pályázat a községi és városi könyvtárak állománygyarapítási összegének támogatására” – címmel Nemzeti Erőforrás Minisztérium
●  „Testvérkönyvtár-segítő program”- Kölcsey Ferenc Alapítvány által kiírt pályázat.

●  „Látogass el hozzánk” – című pályázat eMagyarország Centrum által meghirdetett pályázat.


A nyár folyamán csökkentett létszámmal működött az óvoda (15-20 fő). A nyári nagytakarítás augusztus 9-31-éig tartott. Az óvoda belső helyiségei lettek átfestve, ezen kívül a tornaszoba külső falai is és a kerítés is át lett csiszolva és festve, valamint az udvari játéktároló lett bevakolva, és befestve. Ezúton is szeretnénk megköszönni Szabó András kőműves, Ilyés Árpád és Patkás Sándor festők, a kisegítő közmunkások, valamint az óvoda minden dolgozójának a munkáját.

A nevelési évet szeptemberben 38 kis óvodás kezdi meg, novembertől pedig még 4-en jönnek.

Így az óvodai létszámunk hasonlóan alakul az előző évihez. Az óvoda két csoporttal, a következők szerint működik:
- Kis – középső csoport: 23 fő
  (3-4-5 évesek) ebből évközis: 4 fő
- Nagy-középső csoport: 19 fő
  (5-6-7 évesek) ebből tanköteles: 15 fő

7 gyermek más településről jár be hozzánk (Nagygyantéról és Méhkerékről). Tárgyi eszközeinket pályázaton nyert támogatási összegből tudtuk gyarapítani: képességfejlesztő játékokat, mesekönyveket, labdákat, a kis csoportba szőnyeget vásároltunk. 

Cikkek tudésitasok, hirek jelennek meg a digitalis
atallasrél, amit bevallom, nem mindig értek.
Nemrég a keresztiiri kabeltévés csapattal talalkoztam,
akik megvalaszoltak kérdéseimet.

- A kozeljovében hogyan valtoznak a televizids vételi
lehetdségek?

A kovetkez6 b6 egy évben a tervek szerint megsziinik a
hagyomanyos televiziés miisorszoras, és felvaltja a digitalis
technoloégia. A teljes analdg foldfelszini szolgaltatast
legkésobb 2011. december 31-én kikapcsoljak.

- Hogyan érinti ez azokat, akik eddig sajat teté- vagy
szobaantennaval fogtak az adast?

A digitalis adast a hagyomanyos tévékésziilékek nem tudjak
megjeleniteni. Ha a digitalis adast régi tévéjikon akarjak
nézni, vagy uj, beépitett dekdderrel rendelkezd tévét kell
venniiik, vagy - ez olcsobb megoldas - kiil6n, tévéhez csatla-
koztathatd berendezést, ,,set-top-boxot” és 1j antennat kell
beszereznitk.

Az emlitett szerkezet a digitalis jelet alakitja 4t a hagyomanyos
televiziok szamara foghatd analog jellé.

- Mennyibe keriilnek ezek a berendezések?

Az alaptudasu set-top-boxok 20-30 ezer, a tetdantennak

7-8 ezer forintba keriilnek jelenleg.

- Mit kell tenniiik a kabeltévé-eléfizet6knek?

Nekik nem kell plusz eszkozre beruhazniuk, nincs semmilyen
teenddjiik.

- Ha valaki azon gondolkodik, hogy a jovében milyen szol-
galtatast (hagyomanyost, miiholdast vagy kabelt) vegyen
igénybe, miért ajanljak a kabeltévét, mik ennek az elényei?
Egy elofizetéssel a hdzban 1év6 barmennyi késziiléken mas-mas
miisor nézhetd egy idoben. Nem sziikséges semmilyen kiegészitd
berendezés, ami aramot fogyasztana. (A 20W-os beltéri egység
havonta kb. 650 Ft-nyi aramot is fogyaszthat, t6bb beltéri ennek
a tobbszorosét.)

- Mennyibe keriil a javitas, karbantartas?

A hélézati hibdk javitasa az eléfizetd szamara dijmentes.

CSATORNAKIOSZTAS

I. Csomag

Miisor neve: Freqvencia (Mhz):

Képujsag 140,25

m2 147,25

Duna Il. Autonémia 154,25

Duna 161,25

ml 168,25

RTL Klub 182,25
189,25
196,25
203,25

Magyar ATV 210,25

Il. Csomag Etno

- .- gy g —

Varnyu Janos, Varnyuné Gyongyi, Remete Tamas és Fodor Laszlé a helyi
kabeltévé allando csapata.

A hézon beliil el6fordulé hibékat anyagéaron javitjuk. Nem szamolunk fel kiszallasi
dijat. Van aki azért vélasztott benniinket, mert miiholdas szolgaltatdja egy meghiba-
sodasnal tobb, mint 17 ezer forintot szamolt fel a javitasra és a kiszallasra egyiitt.

- Milyen a vétel esés, boris idoben?

Ez nem okoz problémat. Viharok, villamlas idején természetesen aramsziinet miatt
eléfordulhatnak kimaradasok hosszabb-rovidebb ideig.

- Kell-e hiiségnyilatkozatot tenni?

Nem, normal esetben a szerzddés barmikor felmondhat6 8 napos hataridével.

- Milyen az iigyfélszolgalat?

Vonalas és mobiltelefonon is elérhetd. Nem automata kozpont valaszol.

Szintén eléfizetdinktol hallott tapasztalat, hogy a nagy cégek telefonos tigyfélszol-
galatan 30-40 percbe telt, mire ,,616” emberrel tudtak beszélni.

A dijfizetés kényelmes, a dijbeszedd otthonukban keresi fel eléfizetdinket, de
atutalassal is lehet fizetni.

- Tesznek-e valamit Sarkadkereszturért?

A helyi adéval Sarkadkeresztur koltségvetéséhez jarulunk hozza, helyi munkaer6t
alkalmazunk a dijbeszedéshez és alkalmanként egyéb épitési munkakra is.

A helyi kozintézményeket (6voda, iddsek napkdozije, polgarmesteri hivatal)

tamogatjuk azzal, hogy szolgaltatasunkat dijmentesen biztositjuk nekik.
(szerkesztOség)

W

el-K ép

Kabeltelevizio

és Internet

Kabeltelevizio akcio:
Most csatlakozhat haléozatunkhoz
az 5000 Et-os bekotesi dij nelkiil.

Magaba foglalja az I. csomagot is National Geographic
Miisor neve: Freqvencia (Mhz): Eurosport

Viasat 3 224,25 Spektrum

Hallmark 231,25 TVR Kolozsvar
Sport | 238,25 Hdlézat

Sport 2 245,25 Taraf

Discovery 252,25
Animal Planet 259,25
Film + 266,25
Minimax 273,25
Hir TV 280,25
VIVA 287,25
Travel 294,25
Comedy Central 301,25
CNN 367,25
Néta TV 375,25
Film + 2 383,25
Viasat Explorer 391,25
DigiSport 399,25

Ill. Csomag
Magaba foglalja az I-ll. csomagot is
Miisor neve: Freqvencia (Mhz):

nununununununn
S, e, o P

Jelentkezés és
informacio:
P BIA  Tel.: 66/427-353

Music TV
Echo Tv
PECA/VADASZ
TV Paprika

4 Story TV

TV Deko
Nickelodeon
Filmmizeum

479,25 c22

503,25 c25
511,25 C26
519,25 c27
527,25 Cc28
543,25 Cc30

70/511-3330
e-mail:
remete@)jel-kep.hu

2010. szeptember 1-én megkezdődött az új tanév. 
Ünnepélyes tanévnyitón köszöntöttük tanulóinkat. A diákönkormányzat tagjai kis ajándékkal kedveskedtek a 13 elsősnek. Jelenleg 111 diák jár iskolánkba. Mindannyijuknak eredményes, boldog évet kívánunk!

A Keresztúri Hírekben többször említettük már a Cséffával való közös táborozásokat. A teljesség igénye nélkül néhány helyszín, ahol jártak tanulóink: Nagyvárad, Félixfürdő, Dragán-völgye, Királyhágó, Révi-szoros, Biharfüred, Csoda-forrás, Szarvas, Arborétum, sétahajózás a Körösön, Békéscsaba, Gyula, Ladics-ház, Százéves Cukrászda, gyulai vár, Várfürdő. 60 tanuló jutott el ezekbe a táborokba ingyenesen. 
Egy kis ízelítő a tábori életből:

Az októberi étkezési térítési díj befizetése:
Szeptember 20-24.

.

Kérjük az időpont pontos betartását!


„Itt a nyár, Nem csak a 20- éveseké a világ” címmel szervezett nyugdíjas találkozót a Sarkadkeresztúri Nyugdíjas Egyesület 2010. július 3-án. A rendezvényen fellépett 7 település Nyugdíjas Egyesülete (Sarkadkeresztúr, Okány, Méhkerék, Biharugra, Sarkad, Kötegyán, Mezőgyán), Szilágyi Zoltán és zenekara kíséretében Szappanos Gáborné, illetve Varga István.


A Nemzeti Civil Alapprogram Dél-alföldi Regionális Kollégiuma által 2010. január 4-én megjelentetett, NCA-DA-10 kódszámú, a „Civil szervezetek működésének támogatása” elnevezésű pályázati felhívásra benyújtott, NCA-DA-10-0475 pályázati azonosítón nyilvántartásba vett „A Nyugdíjasok Egyesületének hatékonyabb működése Sarkadkeresztúron” című pályázati projekten a Nyugdíjas Egyesület 100.000.- Ft vissza nem térítendő támogatásban részesült.
FIGYELEM!

Elkészült az egykori Kányé-pusztai iskola történetét feldolgozó kiadvány, melyet ajánlunk az érdeklődő olvasók figyelmébe. Megtekinthető a Községi Könyvtárban.

Állatorvos helyettesítése

Dr. Asztalos Mihály állatorvos helyett Dr. Rencz Gyula végzi a jogosult állatorvosi tevékenységet. Elérhetősége: Sarkad, Vasút u. 5/a. telefon: 06-20/803-7372. Szállítások esetén ő adja kia a szükséges igazolásokat. Hétvégén pedig az ügyeleti beosztásnak megfelelően az ügyeletes állatorvos. Az ügyeleti beosztás minden hirdetőben megtekinthető.

F E L H Í V Á S
Tisztelt Földhasználók!

Egyre több helyről érkezik az a bejelentés, hogy a földhasználók a vízelvezető árkokat és néhol már a földutakat is felszántják, és művelésbe vonják. A földutak és árkok a Magyar Állam tulajdonában és az önkormányzat kezelésében vannak. A fenti cselekedetükkel azok a személyek, akik ezt megtették, jogosulatlan haszonszerzésre tettek szert, de ennél is súlyosabb az a következmény, hogy nem tudnak működni az árkok, és nem tudják használni megfelelően az utakat más gazdálkodók. Kérjük az érintetteket, hogy legkésőbb a gazdasági év végeztével szíveskedjenek az eredeti állapotot helyreállítani. 
Tisztelt Sarkadkeresztúriak!

Ezúton szeretném megköszönni Önöknek, azt a bizalmat és támogatást, mely alapján független polgármester-jelöltként indulhatok a 2010. október 3. napjára kitűzött helyhatósági választásokon.

Kérem Önöket, továbbra is töretlen bizalommal és lendülettel támogassanak, hogy együtt-egymásért tudjuk falunk sorsát és jövőjét széppé tenni!

A közeljövőben megismertetem Önökkel részletes választási programom!

                                      Bakucz Péter

                             független polgármester-jelölt

ANYAKÖNYVI HÍREK
Halálesetek: Patkás Jánosné (Veres Borbála 1922) 

Házasságkötés: Szabó Nikolett és Szappanos Ferenc

Születés: Törő Tibor és Bimba Valéria lánya Jázmin

S P O R T

Labdarúgás Megye III.A.
Elek – Sarkadkeresztúr

3 : 1

Góllövő: Zsoldos Z.,

IFI.




8 : 0

Sarkadkeresztúr – Kunágota

1 : 2

Góllövő: Ilyés Cs.

IFI:




2 : 3

Kevermes – Sarkadkeresztúr 
0 : 3

Góllövó: Zsoldos Z. /2/, Pulyka J.

IFI:




2 : 3

Góllövő: Pribék S., Bacsa I., Molnár M. 

SZAVAZZ,

különben mások döntenek helyetted!

SZAVAZZ a folytonosságra!

Tisztelettel kérem támogató szavazataikat 

polgármesterként, 

önkormányzati képviselőként 

és megyei képviselőként:

NAGY MIHÁLY

Ne add a biztosat a bizonytalanért!

                                                      Sarkadkeresztúr Község HONLAPJA
Értesítjük Kedves Olvasóinkat, hogy megújult
Sarkadkeresztúr Község honlapja.         

Elérhető: www.sarkadkeresztur.hu 

                                H U M O R
	Menekül a csiga az erdőből. Találkozik a rókával.

- Mi van csiga, belőttél, hogy így tepersz?

- Á, dehogy! Itt az APEH, vagyonvizsgálat lesz.

- Na és?

- Hát tudod, nekem is van egy saját házam, az asszonynak is, meg a gyerekeknek is. Gondolhatod!

Elgondolkodik a róka, majd ő is futni kezd. Találkoznak a gólyával. Megszólítja a ravaszdit:

- Mi van róka, hova futsz ilyen gyorsan?

- Nem hallottad? Kiszállt az APEH az erdőbe, vagyonvizsgálatra.

- És akkor mi van?

- Hát nekem is van drága bundám, az asszonynak is, a gyerekeknek is. Gondolhatod!

A gólya nagyon csodálkozik, majd kis gondolkodás után magabiztosan rákezdi:

- Hát fiúk nekünk ezen a ronda fészken kívül aztán semmink sincs. Az is mindig össze van szarva, tehát csúnya is, olcsó 
	is, szóra sem érdemes.

Mire a csiga loholás közben visszaszól:

- Nana gólya! Fél év itthon, fél év külföldön – miből!?
*****

A nyuszi, a medve és a róka ül az erdőben. Nyuszika nagyon le van törve ezért a medve érdeklődik, hátha tud segíteni:
- Mondd csak nyuszika, mi a baj?
- Jaj medve, olyan szörnyű dolog történt velem.... ellopták az órámat!
- Tényleg? Nekem meg a teheneimet lopták el az egyik éjjel.
A róka csak hallgat, majd megszólal:
- Ajajj! Már öt óra! Mennem kell fejni!

